শুধু স্বাধীন বাংলা বেতার কেন্দ্রই নয় বাংলা সিনেমায় অসংখ্য জনপ্রিয় গান উপহার দিয়েছেন তিনি। ‘পিচঢালা এই পথটারে ভালোবেসেছি’, ‘ওরে নীল দরিয়া’, ‘তুমি কী দেখেছ কভু জীবনের পরাজয়’ সহ অসংখ্য জনপ্রিয় গান এখনো আমাদের কানে বাজে। গানপাগল লোকটা সারাজীবন গানের জন্যই জীবন কাটিয়ে দিলেন। গানে বিশেষ অবদানের জন্য তাকে ১৯৭৩ সালে ‘বঙ্গবন্ধু স্বর্ণপদক’, ১৯৮০ সালে ‘একুশে পদক’ এবং ১৯৯৬ সালে ‘স্বাধীনতা পুরস্কার’ দেয়া হয়।